b'\n_START_ARTICLE_\nNicki Minaj\n_START_SECTION_\nPersonal na Buhay\n_START_PARAGRAPH_\nHabang ang ilang mga interbyu at kanta ay ipinapahiwatig na si Minaj ay biseksuwal, sinabi niya na hindi siya nakikipagdate o nakikipagtalik sa isang babae, ngunit idinagdag niya sa isang pakikipanayam sa Out magazine, "Hindi rin ako nakikipagdate sa mga lalaki.\xe2\x80\x9d Sa isang panayam sa Vibe, siya ay nagkomento \xe2\x80\x9cTanggap ko lang lahat ng klase ng tao kahit ano pang pamumuhay nila at hindi ko sila sinasabihan na masama sila.\xe2\x80\x9d\n_START_SECTION_\nAng Kanyang Kabataan\n_START_PARAGRAPH_\nSi Maraj ay ipinanganak noong 1982 sa Saint James, (isang arabal sa kabisera ng Trinidad at Tobago na Port of Spain). Ang kanyang mga magulang ay may magkahalong Indian at Afro-Trinidadian na lahi at siya ay tumira sa Saint James kasama ang kanyang lola hanggang sa edad na lima, dahil ang kanyang mga magulang ay naghahanap ng lugar na matitirhan sa Queens borough sa New York City noong mga panahong iyon. Paminsan-minsan ay binibisita siya ng kanyang ina, at isang araw, noong limang taon si Minaj, sinundo siya ng kanyang ina para lumipat sa Queens. Ayon kay Minaj, ang kanyang ama ay lasinggero, gumagamit ng bawal na gamot, at isang beses ay sinubukan nitong patayin ang kanyang ina sa pamamagitan ng pagsunog sa kanilang bahay._NEWLINE_Siya ay nag-aral sa Elizabeth Blackwell Middle School 210, kung saan siya ay tumugtog ng klarinete. Siya ay nagtapos sa LaGuardia High School. Sa LaGuardia, isang paaralan ng musika at sining, lumahok si Minaj sa programa ng drama. Noong simula, plano niyang kumanta sa LaGuardia, ngunit nawala ang kanyang tinig sa araw ng audition.\n_START_SECTION_\nInspirasyon sa Musika\n_START_PARAGRAPH_\nIsinaad ni Minaj na ang mga artists na naimpluwensiyahan ang kanyang estilo ng musika ay sina Foxy Brown, Jadakiss, Lauryn Hill, Lil Kim, Lil Wayne, Lisa "Left Eye" Lopes,  Missy Elliott, at Natasha Bedingfield. Binigyan inspirasyon din siya nila Cyndi Lauper, Grace Jones, Madonna, at Marilyn Monroe.'